Սո Ջի Սոբ

Սո Ջի Սոբ (, ), հարավկորեացի դերասան, երգիչ, մոդել։

Կրթություն 

 Ինչոն Սին Գվանգ տարրական դպրոց
 Կվանգ Սոնգ միջնական դպրոց
 Կվանգ Սոնգ ավագ դպրոց
 Կորեայի Ֆիզկուլտուրայի Ազգային Համալսարան, Բիզնես կառավարման բաժին (կիսատ է թողել)
 Չոնգ Ուն Համալսարան, Դերասանական արվեստի բաժին (ավարտել է)

Վաղ կյանք 
Սո Ջի Սոբը ծնվել է 1977 թվականի նոյեմբերի 4-ին Սեուլում։ Նա ընտանիքի կրտսեր երեխան է (ունի մեծ քույր)։ Երրորդ դասարանում նա տեղափոխվեց Ինչոն։ Դպրոցական տարիներին հանդես է եկել որպես լողորդ, և 12-րդ դասարանում ստանձնել լողի խմբի ավագի պաշտոնը։ Լողալու հիմնական ոճը բրասն էր, որով Ազգային Երիտասարդական Մրցաշարի թմային պայքարում ստացել է ոսկե մեդալ, իսկ անհատական պայքարում արծաթե և բրոնզե մեդալներ է նվաճել։

Այնուամենայնիվ, ավագ դպրոցը ավարտելուց առաջ նա որոշում է թողնել լողորդի կարիերան ապրուստի համար և դառնալ մոդել, և 1995 թվականին ընտրվեց որպես Storm կոչվող ջինսե տաբատների բրենդի առաջին էքսկլյուզիվ մոդել և իր դեբյուտը կատարեց ժամանցային արդյունաբերության մեջ։ Միևնույն ժամանակ ջինսե տաբատների Storm բրենդի գլխավոր մոդել էր հանդիսանում Deux խմբի Քիմ Սոնգ Ջեն։ Սո Ջի Սոբը, երբ դեռ հայտնություն ձեռք չէր բերել, Քիմ Սոնգ Ջեի երկրպագուն էր, և միայն նրան անձամբ հանդիպելու համար դիմեց Storm Model Contest-ին և ընտրվեց հաղթող։  Սակայն Քիմ Սոնգ Ջեի անսպասելի մահվան պատճառով նրա փոխարեն Storm ջինսե տաբատների ապրանքանիշի գլխավոր մոդել դարձավ Սո Ջի Սոբը։

Անձնական կյանք 
2019 թվականին Սո Ջի Սոբը հաստատեց, որ նա հարաբերությունների մեջ էր նախկին հաղորդավար և լրագրող Յո Ըն Ջոնգի հետ։ 2020 թվականի ապրիլի 7-ին դերասանի լեյբլ 51K-ը հաստատեց, որ Սո Ջի Սոբը գրանցել է իր ամուսնությունը Յո Ըն Ջոնգի հետ։

Կարիերա 
Որպես դերասան նա առաջին անգամ հանդես եկավ 1997 թվականին՝ փոքր դեր խաղալով «Մոդել» դրամայում։ 1998 թվականին MBC-ի հանրահայտ «Երեք տղամարդ և երեք կին» սիթքոմում նա խաղացել է արդարամիտ Քիմ Չոլ Սուի դերը, որ հետևում է Լի Ի Ջոնգին, և առաջին անգամ հայտնվել է հանրության ուշադրության կենտրոնում։. Այդ ընթացքում նա մոդելային գործունեություն էր ծավալում և շատ մոտ էր Սոնգ Սընգ Հոնի։ Սո Ջի Սոբը այցելեց Սոնգ Սընգ Հոնի նկարահանման հրապարակ և քասթինգ անցավ ռեժիսորի մոտ։ Նա Սկզբում երկրորդ պլանի դերասան էր, սակայն երբ Սոնգ Սընգ Հոնը պայմանագրային խնդրի պատճառով մի պահ դուրս եկավ, Սո Ջի Սոբը ստաձնեց գլխավոր դերը։ 

Իսկ 1998 թվականի հունիսին եթեր հեռարձակված MBC-ի «Լավագույն թատրոն։ Այն, ինչ պահպանում ես, չի մոռացվում» դրամայի ժամանակ նա կատարում է դրամայում իր առաջին գլխավոր դերը։ Նա կատարում էր Դոն Գուի դերը, որ կանաչ թեյի պլանտացիայի սեփականատիրոջ թոռն էր, որը գրավում էր այդ պլանտացիայում աշխատող լսողական խնդիրներ ունեցող Սեջինի (Չոն Դո Յոն) ուշադրությունը։

Դրանից հետո նա գլխավոր դերեր ստանձնեց այնպիսի դրամաները, ինչպիսիք են «Միունա Գոունա»,«Քո պատճառով»,«Վանգ Րունգի հողը»,«Լավ է, լավ է» և այլն։ 2001 թվականին հեռարձակված MBC-ի «Համեղ առաջարկություն» դրամայում, որը գրանցել է ամենաբարձր վարկանիշը (30,9%), նա ստանձնել է Ջանգ Հի Մունի դերը, որը գլխավոր դերակատար Քիմ Հյո Դոնգի (Չոնգ Ջուն) ռեստորանը վերացնել ցանկացող հակառակորդ Հվանգ Գըմ Նյոնգ ռեստորանի սեփականատիրոջ տղան էր։ Հաջորդ տարի՝ 2002 թվականին, SBS-ի «Ապակե կոշիկներ» դրամայում կատարել է Չո Րունգի դերը, որը սիրում էր միայն Սոնուին (Քիմ Հյոն Ջու), և կերտում է տղամարդկային լուրջ կերպար։ Այնուհետև 2003 թվականին նա ստանձնեց գլխավոր դերը SBS-ի «Հազար տարվա սեր» դրամայում՝ հիմնված ժամանակային սայթաքման վրա։ «Հազար տարվա սեր» դրամայի հեռարձակման լավագույն ցուցանիշը եղել է 27%, և հաջողություն է գրանցել ցուցադրման ժամանակ՝ ամրապնդելով Սո Ջի Սոբի դիրքերը որպես առաջատար դերասան։

2004 թվականին SBS-ի կողմից հեռարձակված «Ինչ-որ բան է տեղի ունեցել Բալիում» դրամայում Սո Ջի Սոբը կատարել է Քանգ Ին Ուգի դերը և դարձել դերասան, որը ճանաչվել է իր դերասանական հմտություններով։  Գրող Քիմ Գի Հոն, որի հետ նա առաջին անգամ հանդիպել է «Հազար տարվա սեր» դրամայի շրջանակներում, Սո Ջի Սոբին առաջարկել է Քանգ Ին Ուգի դերի առաջարկը՝ ասելով, որ այն կերպար է, որին ինքը ստեղծել է Սո Ջի Սոբին նայելով, և որ իրենք անպայման պետք է համագործակցեն։ Սո Ջի Սոբը ընդունել և նկարահանվել է այդ դերում։ Իսկ նույն տարվա նոյեմբերին  KBS2-ի կողմից հեռարձակված «Կներես, որ սիրում եմ» դրամայի շրջանակներում նա, որ կատարում է դժբախտ Չա Մու Հյոգի դերը, չնայած որ սպիներ ստացած տղամարդ է, սիրո մեջ նա դարձավ բռի ռոմանտիստ և ձեռք բերեց սենսացիոն ժողովրդականություն:«Հաց ուտե՞նք»,«ինձ հետ կմեռնե՞ս» և նմանատիպ այլ արտահայտություններ այնքան հայտնի են, որ մինչև հիմա օգտագործվում են :

«Կներես, սիրում եմ» դրամայից հետո Սո Ջի Սոբը զինվորական ծառայություն անցնելու նպատակով 2005 թվականի փետրվարի 28-ին ուսումնական ճամբար մտավ և ճամբարի մեկամսյա վերապատրաստումից հետո նա ծառայեց որպես հանրային ծառայող Մա Փո Գու-ում։

Ծառայությունից զորացրվելուց հետո Սո Ջի Սոբը comeback-ային «Ֆիլմ առանց մոնտաժի» ֆիլմում խաղացել է կինոաստղ դառնալ երազող գանգստեր Ի Քանգ Փեի դերը, և հիանալի ձեռքբերում էր տարբեր կինոփառատոներում «Նոր դերասան» մրցանակը ստանալը, ինչպես նաև «Յոնգփյոնգ» մրցանակ ստանալը լավագույն դերասանի համար։ Իրականում այս ֆիլմը ցածր բյուջետային ֆիլմ էր, որի արտադրական արժեքը կազմում էր մոտ 600 միլիոն վոն, սակայն այն այնքան ճանաչում ստացավ ցուցադրության մեջ և գեղարվեստական արժեքով, որ արտադրության ծախսից 5 անգամ ավել շահույթ ստացավ, տարվա տարբեր ֆիլմերի դիտորդների թվով 7-րդ տեղը զբաղեցրեց։

2009 թվականին  5 տարի անց նա վերադարձավ փոքր էկրան KBS-ի կողմից հեռարձակված «Գային և Աբել» դրամայով։ Սո Ջի Սոբը, որը խաղում էր շտապօգնության բժիշկ Ի Չո Ինի դերը, ստացավ դրական արձագանք իր դերի մեջ այդքան էներգիա դնելու համար։

2010 թվականին նա նկարահանվել է MBC-ի «Ճանապարհ համար1» Կորեական պատերազմի մասին դրամայում։ Դա նախապես պատրաստված դրամա էր, որի արտադրության արժեքը կազմում էր 13 միլիարդ վոն, որը շատ սպասված էր նույնիսկ եթեր հեռարձակելուց առաջ, բայց հեռարձակման ցածր ցուցանիշ գրանցեց, և ցուցադրումը ձախողվեց։

2012 թվականին Սո Ջի Սոբը նկարահանվել է «Գրասենյակի աշխատող» ֆիլմում որպես մարդասպան Ջի Հյոնգ Դո՝ ցուցադրելով ինտենսիվ գործողությունների խաղ և արժանանալով հանդիսատեսի և քննադատների մեծ գովասանքին։ Նույն թվականին նա խաղաց Կիմ Վու Հյունի դերը՝ կիբեր հետաքննող խմբի ղեկավարը SBS-ի կողմից հեռարձակված «Ուրվականը» դրամայում, որը պատկերում է կիբեր հետաքննության խմբի անդամների ուրախություններն ու վիշտերը։

Ինչ-որ շրջան խավար ու ծանր դերեր խաղալուց հետո նա 2013 թվականին Հոնգ քույրերի կողմից գրված նոր ժանրի «Արևի տիրակալը» դրամայում (ռոմանտիկ,երգիծային,սարսափ) խաղաց  ընկերության բռի տնօրեն Չու Ջունգ Վոնի դերը, և տարբեր իմպրովիզացիաներով երգիծային դերասանական խաղի համար նրան կոչում էին «Լոկո արքա» և գովաբանում ռոմանտիկ երգիծական կերպարի կատարյալ կերպարանափոխության համար։

2015 թվականին Սո Ջի Սոբը KBS2-ի կողմից երկուշաբթի-երեքշաբթի հեռարձակվող «Օ՜, Իմ Վեներա» դրամայում խաղաց Քիմ Յոնգ Հոյի դերը, որը երկակի կյանք էր վարում որպես քողարկված գաղտնի հոլիվուդյան աստղերի մարզիչ և Գա Հոնգ խմբի՝ ԱՄՆ մասնաճյուղի ղեկավար։

2018 թվականին MBC-ի կողմից չորեքշաբթի-հինգշաբթի հեռարձակվող «Իմ գաղտնի Թերիուս» դրամայում նա խաղացել է Ազգային Հետախուզական Ծառայության գաղտնի գործակալ Քիմ Բոնի դերը, որ օգնում էր ամուսնուն անսպասելի կորցրած Քո Է Րինին և բացահայտում է մեծ դավադրություն։ Նա մեծ էներգիա էր դրել այս դերի մեջ և դեբյուտից 24 տարի անց ստացավ իր առաջին դերասանական մրցանակը ։

Ֆիլմագրություն

Հեռուստասերիալներ

KBS

Ֆիլմեր

Այլ գործունեություն

Հեռուստատեսային ծրագրերի ելույթներ և կանոնավոր ելույթներ

Ռադիո ելույթներ

Ալբոմների ցանկ

Ալբոմ

Թվային սինգլ 

Որպես երգիչ նա օգտագործում է Սո Ջի Սոբ (G) բեմական անունը։

Գրականություն 

 2010년 《소지섭의 길》 (살림, )
 2011년 《소지섭의 오직 그대만》 (피프티원케이, )
 2012년 《SONICe》 ※개인잡지 (CJ E&M, )

Պատվո դեսպանություն 
Սոյին տվեցին Քանգ Վոն գավառի բարի կամքի դեսպան այնտեղ զբոսաշրջությունը խթանելու նպատակով, իսկ 51 կիլոմետր երկարությամբ ճանապարհը կոչվեց «Սո ՋԻ Սոբի ճանապարհ», որը հանրության համար բացվեց 2012 թվականի մայիսի 20-ին։ Նա առաջին կորեացի դերասանն էր, որի պատվին անվանոեցին մի ամբողջ ճանապարհ։

Նա նաև կոչվել է գովազդային դեսպան Ազգային Ոստիկանության Գործակալության կողմից կիբերհարձակումների կանգնեցման համար՝ օգնելով մեծացնել իրազեկումը և կանգնեցնել այնպիսի կիբերհարձակումներ, ինչպիսիք են հաքերային հարձակումներ և ինտերնետ խարդախություններ՝ մասնակցելով տարբեր գովազդային գործունեությունների։

Ներդրումներ 
Սոն Ջի Սոբը CJ Foodville's A Twosome Place-ի ԱփգուՋոնգԴոնգ մասնաճյուղի սեփականատերն է։

Նա նաև օգնել է ներմուծել արտասահմանյան ֆիլմեր՝ ներդրումներ կատարելով արտհաուս ֆիլմերում, ինչպիսիք են ԱՄՆ-Ֆրանսիա-Բրիտանիա համատեղ արտադրության Philomena (2014) ֆիլմը, Չինական Coming Home (2014) ֆիլմը, ճապոնական քրեական թրիլլեր The World of Kanako (2014) և ամերիկյան A Girl Walks Home Alone at Night (2015) սարսափ ֆիլմը։

Մրցանակներ և անվանակարգեր

Ծանոթագրություններ

Արտաքին հղումներ 
 피프티원케이 소지섭

Հարավկորեացի դերասաններ
Հարավկորեացի մոդելներ
Հարավկորեացի հեռուստատեսային դերասաններ
Հարավկորեացի կինոդերասաններ
Վիքիպեդիա:ԲՊՀ հոդվածներ 2023